# data[].attributes.headline
1ο Φύλλο εργασίας

# data[].attributes.subject
1ο Φύλλο εργασίας

# data[].attributes.body
Βιώνοντας. (Ο θάνατος ως στοιχείο της ζωής).
Σκοπός της παρακάτω δραστηριότητας είναι να εννοήσετε πως ο θάνατος είναι στοιχείο της ζωής, πολλές φορές πολύ πιο κοντά μας από όσο ίσως φανταζόμαστε.
Πρώτα από όλα θα ακούσετε όλοι μαζί τον ύμνο (ο καθηγητής θα κάνει την αναπαραγωγή) από τη νεκρώσιμη ακολουθία της Ορθοδόξου Εκκλησίας "Ποία του βίου τρυφή...". Ο ύμνος έχει υπότιτλους, οπότε θα μπορέσετε να καταλάβετε σχετικά εύκολα το τί λέει. Για όσους ίσως δυσκολευτούν λιγάκι, μπορούν προτού ακούσουν τον ύμνο να δουν τι σημαίνουν οι παρακάτω λέξεις που θα συναντήσουν:
Τρυφή: είναι η πολυτέλεια, η μαλθακότητα, η ζωή χωρίς έγνοιες και σκοτούρες. Με άλλα λόγια ό,τι αρέσει σε όλους μας.
Έστηκεν: έμεινε
Αμετάθετος: ακλόνητη, ακούνητη, μόνιμη
Ροπή: στιγμή
Γλυκασμός: γλυκύτητα
Εξελέξω: διάλεξες
Στη συνέχεια, χωρισμένοι σε ομάδες, ερευνάτε στο διαδίκτυο και επιλέγετε αποσπάσματα από εφημερίδες και ιστότοπους ενημέρωσης, αναζητώντας ειδήσεις για θάνατο, ατυχήματα, κλπ. Κάθε ομάδα θα επιλέξει ένα θέμα. Αφού το διαβάσετε, θα ακολουθήσει συζήτηση μεταξύ σας στην ομάδα, θέτοντας τα εξής ερωτήματα:
• Ποια πρόσωπα επηρεάζονται από τον θάνατο στα συγκεκριμένα περιστατικά;
• Πώς αισθάνονται.
• Πώς επηρεάζονται, τώρα άμεσα αλλά και μακροχρόνια;
• Άραγε έχουν και αυτά κάποια ευθύνη;
Οι απαντήσεις της κάθε ομάδας θα καταγραφούν σε αρχείο παρουσίασης της Στη συνέχεια η κάθε ομάδα θα δημιουργήσει ένα άρθρο στο σχετικό Blogπου δημιουργήθηκε, όπου και θα αποτυπώσει τα αποτελέσματα της έρευνας της. Πιο συγκεκριμένα, τα άρθρα θα αναρτηθούν στο χώρο της «Σελίδας – Εμπειρίες».

Το άρθρο θα πρέπει να έχει την εξής μορφή:

·       Σύντομη περιγραφή του συμβάντος.

·       Δεσμός(Link) όπου βρέθηκε και μια σύντομη αιτιολόγηση γιατί θεωρήθηκε αξιόπιστη πηγή αυτός ο δεσμός.

·       Μια φωτογραφία ή βίντεο, που να δίνει όσο το δυνατόν μια καλύτερη εικόνα του συμβάντος.

·       Ερώτηση – απάντηση. Δηλαδή, θα αναφέρεται η ερώτηση και από κάτω η απάντηση που έχετε συμφωνήσει να δώσετε.

Τα άρθρα που θα δημιουργήσετε, θα προβληθούν στην ολομέλεια της τάξης.

# data[].attributes.headline
2ο Φύλλο εργασίας

# data[].attributes.subject
2ο Φύλλο εργασίας

# data[].attributes.body
Νοηματοδοτώντας (Ο θάνατος στη θεολογική και θρησκευτική γλώσσα)

Σκοπός της παρακάτω δραστηριότητας είναι να έρθετε σε επαφή και να γνωρίσετε στάσεις και παραδόσεις λαών του κόσμου σχετικά με τον θάνατο και την αντιμετώπιση του, να αντιληφθείτε την καθολικότητα και τη διαχρονική διάσταση των ταφικών εθίμων και να κρίνετε τις διάφορες προτάσεις των θρησκειών για την ερμηνεία και αντιμετώπιση του θανάτου.

Χωρισμένοι σε ομάδες μελετάτε το θέμα του θανάτου στις κύριες και πιο πολυπληθείς θρησκείες (Α’ ομάδα - Χριστιανισμός, Β’ ομάδα - Ισλάμ, Γ’ ομάδα - Βουδισμός, Δ’ ομάδα -Ινδουισμός). Τα κύρια ερωτήματα που καλείστε να απαντήσετε κατά την έρευνα σας είναι:

α) τι είναι για αυτήν την θρησκεία ο θάνατος,

β) πού οφείλεται,

γ) πώς αντιμετωπίζεται.

Μπορείτε να αντλήσετε στοιχεία γενικά από το διαδίκτυο, αλλά και ειδικότερα μπορείτε να βρείτε στοιχεία και στο ψηφιακό σχολικό βιβλίο της Β’ Λυκείου.

Οι απαντήσεις της κάθε ομάδας θα αποτυπωθούν στο σχετικό Blog που δημιουργήθηκε της Google. Πιο συγκεκριμένα, τα άρθρα θα αναρτηθούν στο χώρο της «Σελίδας – Οι θρησκείες, η φιλοσοφία και η επιστήμη μπροστά στο θάνατο».

Το άρθρο θα πρέπει να έχει την εξής μορφή:

·       Τίτλο (Όνομα θρησκείας που ερευνάται).

·       Δεσμοί(Links) από όπου αντλήθηκε και μια σύντομη αιτιολόγηση γιατί θεωρήθηκαν αξιόπιστες πηγές αυτοί οι δεσμοί.

·       Μια φωτογραφία ή βίντεο, που να εκφράζει όσο το δυνατόν μια καλύτερα το περιεχόμενο της παρουσίασης.

·       Ερώτηση – απάντηση. Δηλαδή, θα αναφέρεται η ερώτηση και από κάτω η απάντηση που έχετε συμφωνήσει να δώσετε.

Στη συνέχεια ξανά σε ομάδες, περιηγείστε στο Φωτόδεντρο όπου και καταγράφετε/μελετάτε ταφικές παραδόσεις, τρόπους μνήμης των νεκρών, λαογραφικές και θεολογικές παραδόσεις για το πένθος και επεξεργάζεστε  τα εξής ερωτήματα:

α) Γιατί καθιερώθηκαν όλες αυτές οι παραδόσεις;

β) Ποιες ανάγκες καλύπτονται;

γ) Ποιες αντιλήψεις εκφράζονται;

Η κάθε ομάδα, θα ασχοληθεί με τη θρησκεία που ασχολήθηκε και προηγουμένως. (Α’ ομάδα - Χριστιανισμός, Β’ ομάδα - Ισλάμ, Γ’ ομάδα - Βουδισμός, Δ’ ομάδα -Ινδουισμός).

Οι απαντήσεις της κάθε ομάδας θα καταγραφούν επίσης στο άρθρο του Blog που δημιουργήθηκε προηγουμένως. Το άρθρο θα πρέπει να έχει την εξής μορφή:

·       Μια φωτογραφία ή βίντεο, που να εκφράζει όσο το δυνατόν καλύτερα το πνεύμα των υπό εξέταση παραδόσεων.

·       Ερώτηση – απάντηση. Δηλαδή, θα αναφέρεται η ερώτηση και από κάτω η απάντηση που έχετε συμφωνήσει να δώσετε.

Τα άρθρα που θα δημιουργήσετε, θα προβληθούν στην ολομέλεια της τάξης.

# data[].attributes.headline
3ο Φύλλο εργασίας

# data[].attributes.subject
3ο Φύλλο εργασίας

# data[].attributes.body
Αναλύοντας (Θάνατος και Ανάσταση στην Ορθόδοξη Χριστιανική παράδοση)
Σκοπός της παρακάτω δραστηριότητας είναι να:
• ερμηνεύσετε τον θάνατο και την Ανάσταση στην Ορθόδοξη χριστιανική παράδοση.
• Να συνδέσετε το θάνατο με την αμαρτία και το κακό, σύμφωνα με την Ορθόδοξη χριστιανική διδασκαλία.
Χωρισμένοι πάλι στις ίδιες ομάδες, διαβάζετε:
α) το βιβλικό κείμενο της Γένεσης (Γεν 2, 15-17 και 3, 1-14. 23) περί της πτώσης των Πρωτοπλάστων,
Επέκταση μ--σεναρίίου Γιιαννίίκης Γεώργιιος
7
ΕΠΙΜΟΡΦΩΣΗ ΕΚΠΑΙΔΕΥΤΙΚΩΝ Β2 Επέκταση μ- σεναρίου | [Επιλέξτε την ημερομηνία]
β) ένα θεολογικό κείμενο που θα βρείτε (π.χ. Σχολικό Βιβλίο Θρησκευτικών Β΄ Λυκείου, ΔΕ 11), που πραγματεύεται το πρόβλημα του κακού από τη μεριά της Χριστιανικής θρησκείας.
Αφού τα διαβάσετε, διηγηθείτε την ιστορία της Πτώσης ως Εύα ή Αδάμ λαμβάνοντας υπόψη τις ερωτήσεις:
α) Πώς και γιατί ο θάνατος;
β) Ήταν επιλογή του Θεού ή του ανθρώπου;
Οι απαντήσεις της κάθε ομάδας θα καταγραφούν σε αρχείο παρουσίασης της Google. Η παρουσίαση θα πρέπει να έχει την εξής μορφή:
• Όνομα προσώπου που διηγείται την ιστορία(Αδάμ - Εύα).
• Μια φωτογραφία ή βίντεο, που να εκφράζει όσο το δυνατόν μια καλύτερα το περιεχόμενο της παρουσίασης.
• Διήγηση της ιστορίας. Η διήγηση θα πρέπει να καλύπτει τα ερωτήματα που τέθηκαν πιο πάνω.
Τα αρχεία παρουσίασης που θα ετοιμάσετε, θα προβληθούν στην ολομέλεια της τάξης.

# data[].attributes.headline
4ο Φύλλο εργασίας

# data[].attributes.subject
4ο Φύλλο εργασίας

# data[].attributes.body
Εφαρμόζοντας (Προσωπική στάση απέναντι στον θάνατο)
Σκοπός της παρακάτω δραστηριότητας είναι να αναπτύξετε την ενσυναίσθηση σας και να προετοιμαστείτε καλύτερα για το πένθος, που αναπόφευκτα θα συναντήσετε κάποια στιγμή στη ζωή σας, είτε άμεσα είτε μέσω φίλων σας.
Χωρισμένοι πάλι στις ίδιες ομάδες, διαβάζετε αναλογιστείτε, σκεφτείτε, συζητήστε:
α) αν έφευγε ξαφνικά ένας φίλος/μια φίλη, τι θα του/της λέγατε ξέροντας πως αυτός/αυτή που έφυγε θα λάμβανε το μήνυμα;
β) Αν ήσασταν εσείς, αυτός /αυτή που θα έφευγε, τί μήνυμα θα θέλατε να στείλετε σε αυτούς που αφήνετε πίσω; Το μήνυμα μπορεί να είναι οτιδήποτε (κείμενο, φωτογραφία, τραγούδι, ζωγραφιά, βίντεο κ.λ.π).
Ενδεικτικά μπορούν να χρησιμοποιηθούν η πλατφόρμα Storyboard, συνεργατικά έγγραφα Google, Padlet. Το παραγόμενο θα πρέπει να ακολουθεί την εξής δομή:
• Τίτλος που συνοπτικά αποδίδει το κεντρικό νόημα και των δύο μηνυμάτων.
• Λίγες σκέψεις που περιγράφουν τα συναισθήματα που βιώθηκαν κατά τη διάρκεια της δραστηριότητας.
• Περιεχόμενο μηνυμάτων.
Το παραγόμενο, θα παρουσιαστεί στην ολομέλεια της τάξης.